Die wêreld in foto's – 30 Junie 2017 | Maroela Media
Die wêreld in foto's – 30 Junie 2017
Handelaars rus voor hul winkels tydens 'n nasionale staking in Indië. Die staking is vanweë verhoogde belasting wat Saterdag in werking tree en 'n toename in lewenskoste vir die mense in Indië tot gevolg het. (Foto: Bikas Das, AP)
Amerika se oudpres. Barack Obama en pres. Joko Widodo van Indonesië stap na 'n gholfkarretjie tydens hulle vergadering by die presidensiële woning in Bogor in Indonesië. Obama en sy gesin hou tans vakansie in Indonesië – die land waar Obama vir etlike jare as kind gewoon het. (Foto: Adek Barry/Pool, AP)
'n Haan vlieg uit sy hok op 'n plaas naby Frankfurt in Duitsland. (Foto: Michael Probst, AP)
Lede van die Koreaanse konfederasie-vakbond in Suid-Korea betoog teen die regering se arbeidsbeleid. Die werknemers eis beter werksomstandighede en die afskaffing van tydelike werknemers. (Foto: Ahn Young-joon)
Chinese soldate staan op aandag terwyl pres. Xi Jinping dié troepe in Hongkong inspekteer. Sjina vier vanjaar 20 jaar van onafhanklikheid ná Britse gesag. (Foto: Kin Cheung, AP)
Ouers verwelkom nóg 'n bielie van 'n baba
Meisie (17) danksy Facebook opgespoor jaar ná sy vermis raak
Ek hou van die lede van die Koreaanse vakbond wat uit hulle hok uitvlieg!?
Hehehe…ja Lollie, het net so lekker gelag vir die foto's…..
Ons vra om verskoning vir die oorsig. Die onderskrifte by die foto's is gewysig.
Of onderskrifte reg is of verkeerd pla my nie want dit gaan om die foto's en dit is die EERSTE waarna ek kyk wanneer ek soggens my rekenaar aanskakel. Dankie, Maroela. 'n Hoender is buitendien vir my die allermooiste ding op my werf.